32001R0913
L 129/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 913/2001 НА КОМИСИЯТА
от 10 май 2001 година
за изменение на приложението към Регламент (ЕО) № 1107/96 относно регистрaцията на географските указания и наименованията за произход на основание процедурата, предвидена в член 17 от Регламент (ЕИО) № 2081/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 2796/2000 на Комисията (2), и по-специално член 9 от него,
като има предвид, че:
(1)
В съответствие с член 9 от Регламент (ЕИО) № 2081/92, испанското правителство поиска названието „Mahón“, регистрирано като защитено наименование за произход с Регламент (ЕО) № 1107/96 на Комисията (3), последно изменен с Регламент (ЕО) № 2703/2000 (4), да бъде изменено на „Mahón-Menorca“.
(2)
След разглеждане на горепосоченото искане за изменение се прецени, че става дума за изменение, което не е незначително. Тази преценка се дължи на факта, че тъй като става дума за изменение на самото регистрирано означение, е възможно то да засегне правата на притежателите на съответното означение, както и да се отрази върху правата на трети производители.
(3)
В съответствие с процедурата, установена в член 9 от Регламент (ЕИО) № 2081/92 и след като става дума за изменение, което не е незначително, процедурата, предвидена от член 6 се прилага mutatis mutandis.
(4)
Счете се, че става дума за изменение, което е в съответствие с Регламент (ЕИО) № 2081/92. На Комисията не е предавана декларация за възражение по смисъла на член 7 от посочения регламент след публикуването в Официален вестник на Европейските общности (5)на гореспоменатото означение.
(5)
Вследствие на това, изменението на означението „Mahón“ на „Mahón-Menorca“ трябва да бъде регистрирано, като с това се изменя приложението към Регламент (ЕО) № 1107/96.
(6)
Съгласно член 6, параграф 4 от Регламент (ЕИО) № 2081/92, изменението на означението „Mahón“ на „Mahón-Menorca“ следва да се публикува в Официален вестник на Европейските общности,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1107/96 се изменя, както следва:
Защитеното наименование за произход „Mahón“ се заменя с „Mahón-Menorca“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 май 2001 година.